ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001952

ขอความช่วยเหลือ กรณีได้รับผลกระทบจากการก่อสร้างถนนส่งผลให้ท่อระบายน้ำอุดตัน บริเวณด้านหน้าโรงเรียนวัดท่าข้าม ถนนพระราม 2 เขตบางขุนเทียน จุดสังเกตอยู่บริเวณกำแพงวัดท่าข้าม และอยู่ติดกับโรงเรียนวัดท่าข้าม และอยู่ด้านหน้าห้างสรรพสินค้าเซ็นทรัล พระราม 2 โดยผู้ร้องเป็นผู้ประกอบกิจการ ชื่อ  บ้านร้านกะทิ หลังจากที่ใช้เครื่องคั้นกะทิ  ผู้ร้องก็จะทำความสะอาดอุปกรณ์ เครื่องคั้นกะทิ เป็นประจำทุกวัน แต่ผู้ร้องจะประสบปัญหาเรื่องน้ำ  โดยผู้ร้องแจ้งว่า เวลาที่ล้างเครื่องฯ หรือใช้น้ำ น้ำจะไม่ไหลลงไปในท่อ แต่จะไหลทะลักขึ้นมาและไหลไปยังบ้านคนอื่น และทำให้พื้นแฉะ สาเหตุเกิดจากท่อตัน แต่เมื่อประมาณ 2 สัปดาห์ที่ผ่านมา ได้มีเจ้าหน้าที่ฯ เข้ามาทำการลอกท่อระบายน้ำให้แล้ว แต่ปัจจุบันวันที่ 16 มกราคม 2566 ท่อระบายน้ำกลับอุดตันอีก ทั้งนี้ผู้ร้องแจ้งว่า มีประชาชนที่อาศัยอยู่บริเวณดังกล่าว แจ้งว่า สาเหตุที่ท่อระบายน้ำตันบ่อยครั้งนั้น เกิดจากบริเวณดังกล่าว มีการทำถนนไปทับท่อระบายน้ำ จึงเป็นเหตุทำให้ท่อระบายน้ำเกิดการอุดตัน ผู้ร้องจึงประสงค์ให้ทางหน่วยงานที่เกี่ยวข้องเข้ามาทำการตรวจสอบ และช่วยเหลือกรณีได้รับผลกระทบจากการก่อสร้างถนนส่งผลให้ท่อระบายน้ำอุดตัน เพื่อเป็นการแก้ไขปัญหาอย่างถาวร

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111 #1555 #citydata